ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST	
COMPARTIMENTUL  SPAŢII CU ALTĂ DESTINAŢIE I EST
SC 2020- 21836/20.11.2020


RAPORT DE SPECIALITATE
privind prelungirea pe o perioadă  3 ani,  prin act adiţional la contractul de comodat nr.5/17.10.2017 încheiat cu Direcţia Judeţeană pentru Cultură Timiş pentru spaţiul situat în Timişoara, Piaţa Sfântul Gheorghe nr.4 
 
Prin cererea cu numărul CT2020-002934/24.07.2020, Direcţia Judeţeană pentru Cultură Timiş,  a  solicitat prelungirea contractului de comodat nr.5/17.10.2017, având ca obiect spaţiul situat în Timişoara, Sfântul Gheorghe nr.4.
Contractul  de comodat al acestui spaţiu expiră la data de 17.10.2020 , cererea de prelungire fiind întocmită în termenul legal stabilit.
       Precizam faptul că  acest spatiu este identificat cu extrasul de  CF nr.405070-C1U18, nr.top. 326/1/XIX, în proprietatea Municipiul Timişoara şi  o are suprafaţă de 23,18 mp la şi a fost dat in comodat cu destinaţia de Centru de informare pe probleme de patrimoniu, arhiva fizică a instituţiei.  
Spaţiul a fost verificat prin următoarele adrese ale serviciilor de specialitate:
· Adresa CT2019-27994/05.11.2019- a Biroului Clădiri Terenuri I Est; 
· Adresa  SC2019-27994/ 06.11.2019 - a Compartimentului Fond Funciar; 
· Adresa  CT2020-2934/ 14.09.2020 - a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar S.438.01  şi valoarea de inventar 56.236  lei. 
	Aşa cum rezultă din extrasul Procesului verbal al şedintei din 03.09.2020 a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr.12/26.06.2012 si modificată prin HCLMT nr. 176/11.04.2019 ,  comisia a avizat favorabil această solicitare şi a hotărât  prelungirea pe o perioadă de 3 ani, în aceleaşi condiţii, a contractului de comodat nr.5/17.10.2017, încheiat cu  Direcţia Judeţeană pentru Cultură Timiş, respectiv  de la data de 17.10.2020  până la data de 17.10.2023;

Pentru a justifica tardivitatea acestui proiect de hotărâre precizăm următoarele aspecte: 
Cultură Timiş a transmis Primăriei Municipiului Timişoara solicitarea înregistrată cu nr. CT2020-002934/24.07.2020. După analizarea acesteia s-a întocmit un răspuns (tip, model existent la nivelul compartimentului) prin care i s-a comunicat Direcţiei Judeţene pentru Cultura Timiş  că solicitarea v-a fi analizată în cadrul Comisiei de Analiză a Spaţiilor cu Altă Destinaţie decât aceea de locuinţă, răspunsul a fost expediat în 31.07.2020.
Menţionăm faptul că, abia în data de 03.09.2020 s-a putut întruni Comisia de Analiză a Spaţiilor cu Altă Destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr.176/11.04.2019.
	În data de 14.09.2020, după şedinţa comisiei, Direcţia Judeţeană pentru  Cultură Timiş a fost înştiinţată de faptul că în cadrul şedinţei a fost aprobată prelungirea contractului de comodat pe o perioadă de 3 ani ( prin adresa cu nr. CT2020-002934/03.09.2020).
Având în vedere cele expuse anterior Compartimentul Spaţii cu Altă Destinaţie I EST prin personalul de specialitate a procedat la întocmirea proiectului de hotărâre: referatul de aprobare,  raportul de specialitate,  acestea  fiind  înregistrate cu nr. SC2020-21836/21.09.2020. 
Totodată, având în vedere situaţia apărută la nivelul Direcţiei Clădiri, Terenuri şi Dotări Diverse I EST, acest proiect de hotărâre  nu a putut fi semnat de către conducerea structurii  noastre, urmată de întreaga procedură de constituire a noului consiliul local, prin urmare contractul de comodat nr. 5/17.10.2017  a ajuns la termen iar prelungirea acestuia a nu putut fi efectuată. 
Cu toate acestea, dat fiind faptul că au fost parcurse toate demersurile în termen(solicitarea de prelungire, aprobarea comisiei, adresele de verificare etc) şi există aprobarea Comisiei de Analiză a Spaţiilor cu Altă Destinaţie, apreciem că se impune dezbaterea şi aprobarea acestui proiect de hotărâre în plenul Consiliului Local al Municipiului Timişoara.
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale şi necesitatea continuării activităţii de către Direcţia Judeţeană pentru Cultură Timiş, în spaţiul despre care facem vorbire mai sus, apreciem că prezentul proiect de hotărâre privind prelungirea pe o perioadă 3 ani, prin act adiţional a contractului de comodat nr.5/17.10.2017,  încheiat cu  Direcţia Judeţeană pentru Cultură Timiş,  pentru spaţiul cu altă destinaţie situat in Timişoara Piaţa Sfântul Gheorghe nr.4,  îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara .

